|

52010XX1123(02)

Proiect – Decizia nr. …/… a Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, din … privind dispozițiile referitoare la coordonarea sistemelor de securitate socială incluse în Acordul euro-mediteraneean

Jurnalul Oficial L 306 , 23/11/2010 p. 9 - 13

		ProiectDecizia nr. …/… a Consiliului de asociereinstituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte,din …privind dispozițiile referitoare la coordonarea sistemelor de securitate socială incluse în Acordul euro-mediteraneeanCONSILIUL DE ASOCIERE,având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte [1], în special articolul 67,întrucât:(1) La articolele 65-68 din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte ("acordul"), se prevede coordonarea sistemelor de securitate socială din Tunisia și din statele membre. La articolul 65 sunt prevăzute principiile unei astfel de coordonări.(2) În conformitate cu articolul 67 din acord, Consiliul de asociere adoptă o decizie în scopul punerii în aplicare a principiilor prevăzute la articolul 65, înainte de sfârșitul primului an următor intrării în vigoare a acordului respectiv.(3) În conformitate cu obiectivul 29 a doua liniuță din planul de acțiune UE-Tunisia, adoptat la 4 iulie 2005 de Consiliul de asociere, în cadrul politicii europene de vecinătate, se solicită adoptarea de către Consiliul de asociere a unei decizii de punere în aplicare a articolului 65 din acord.(4) În ceea ce privește aplicarea principiului nediscriminării, prezenta decizie nu ar trebui să acorde niciun fel de alte drepturi suplimentare în temeiul anumitor fapte și evenimente desfășurate pe teritoriul celeilalte părți contractante, atunci când astfel de fapte și evenimente nu sunt luate în considerare în temeiul legislației primei părți contractante, cu excepția dreptului de a exporta anumite prestații.(5) În aplicarea prezentei decizii, dreptul lucrătorilor tunisieni la prestații familiale ar trebui să se supună condiției ca membrii familiilor acestora să fie rezidenți în mod legal împreună cu lucrătorii în cauză în statul membru în care lucrătorii sunt angajați. Prezenta decizie nu ar trebui să prevadă niciun drept la prestații familiale pentru membrii familiilor acestora rezidenți într-un alt stat, de exemplu Tunisia.(6) Regulamentul (CE) nr. 859/2003 al Consiliului [2] extinde deja dispozițiile Regulamentului (CEE) nr. 1408/71 și ale Regulamentului (CEE) nr. 574/72 la resortisanții din țări terțe care nu se află deja sub incidența dispozițiilor respective, exclusiv pentru motive de cetățenie. Regulamentul (CE) nr. 859/2003 prevede deja principiul cumulării perioadelor de asigurare realizate de lucrătorii tunisieni în diferite state membre, cu privire la dreptul la anumite prestații, prevăzute la articolul 65 alineatul (2) din acord.(7) Pentru a se facilita aplicarea regulilor de coordonare, ar putea fi necesar să se prevadă dispoziții speciale care să corespundă caracteristicilor proprii legislației Tunisiei.(8) În vederea asigurării unei bune funcționări a coordonării sistemelor de securitate socială din statele membre și din Tunisia, este necesar să se prevadă dispoziții specifice privind cooperarea dintre statele membre și Tunisia, precum și dintre persoana în cauză și instituția din statul competent.(9) Pentru a proteja persoanele aflate sub incidența prezentei decizii și pentru a garanta faptul că acestea nu pierd drepturi ca rezultat al intrării în vigoare a deciziei, ar trebui să se adopte dispoziții tranzitorii,ADOPTĂ PREZENTA DECIZIE:PARTEA IDISPOZIȚII GENERALEArticolul 1Definiții(1) În sensul prezentei decizii:(a) "acord" înseamnă Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte;(b) "regulament" înseamnă Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială [3], astfel cum se aplică în statele membre ale Uniunii Europene;(c) "regulament de punere în aplicare" înseamnă Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială [4];(d) "stat membru" înseamnă un stat membru al Uniunii Europene;(e) "lucrător" înseamnă:(i) în sensul legislației unui stat membru, o persoană care desfășoară o activitate salariată în sensul articolului 1 litera (a) din regulament;(ii) în sensul legislației Tunisiei, o persoană care desfășoară o activitate salariată în sensul legislației respective;(f) "membru de familie" înseamnă:(i) în sensul legislației unui stat membru, un membru de familie în sensul articolului 1 litera (i) din regulament;(ii) în sensul legislației Tunisiei, un membru de familie în sensul legislației respective;(g) "legislație" înseamnă:(i) în ceea ce privește statele membre, legislația în sensul articolului 1 litera (l) din regulament;(ii) în ceea ce privește Tunisia, legislația corespunzătoare relevantă astfel cum se aplică în Tunisia;(h) "prestații" înseamnă:(i) în ceea ce privește statele membre, prestațiile în sensul articolului 3 din regulament;(ii) în ceea ce privește Tunisia, prestațiile corespunzătoare aplicabile în Tunisia;(i) "prestații exportabile" înseamnă:(i) în ceea ce privește statele membre:- pensiile pentru bătrânețe;- pensiile de urmaș;- pensii în cazul unor accidente de muncă și boli profesionale;- pensiile de invaliditate legate de accidente de muncă și boli profesionale,în sensul regulamentului, cu excepția prestațiilor speciale necontributive în bani, enumerate în anexa X la regulament;(ii) în ceea ce privește Tunisia, prestațiile corespunzătoare prevăzute de legislația tunisiană, cu excepția prestațiilor speciale necontributive în bani, prevăzute în anexa I la prezenta decizie.(2) Ceilalți termeni folosiți în prezenta decizie au sensul care le este atribuit:(a) în ceea ce privește statele membre, prin regulament și prin regulamentul de punere în aplicare;(b) în ceea ce privește Tunisia, prin legislația relevantă aplicabilă în Tunisia.Articolul 2Domeniul de aplicare personalPrezenta decizie se aplică:(a) lucrătorilor care sunt resortisanți tunisieni și care sunt sau au fost angajați în mod legal pe teritoriul unui stat membru și care se află ori s-au aflat sub incidența legislației unuia sau mai multor state membre, precum și urmașilor acestora;(b) membrilor familiilor lucrătorilor menționați la litera (a), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat într-un stat membru;(c) lucrătorilor care sunt resortisanți ai unui stat membru și care sunt sau au fost angajați în mod legal pe teritoriul Tunisiei și care se află ori s-au aflat sub incidența legislației Tunisiei, precum și urmașilor acestora; precum și(d) membrilor familiilor lucrătorilor menționați la litera (c), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat în Tunisia.Articolul 3Egalitatea de tratament(1) Lucrătorii care sunt resortisanți tunisieni și care sunt angajați în mod legal într-un stat membru, precum și oricare membru al familiilor acestora care este rezident în mod legal împreună cu aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții statelor membre în care acești lucrători sunt angajați.(2) Lucrătorii care sunt resortisanți ai unui stat membru și care sunt angajați în mod legal în Tunisia, precum și oricare membru al familiilor acestora care este rezident în mod legal împreună aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții tunisieni.PARTEA IIRELAȚII ÎNTRE STATELE MEMBRE ȘI TUNISIAArticolul 4Eliminarea clauzelor de reședință(1) Prestațiile exportabile în sensul articolului 1 alineatul (1) litera (i) la care au dreptul persoanele menționate la articolul 2 literele (a) și (c) nu fac obiectul niciunei reduceri, modificări, suspendări, retrageri sau confiscări pe baza faptului că beneficiarul își are reședința:(i) pe teritoriul Tunisiei, în ceea ce privește o prestație în temeiul legislației unui stat membru; sau(ii) pe teritoriul unui stat membru, în ceea ce privește o prestație în temeiul legislației Tunisiei.(2) Membrii familiei unui lucrător menționați la articolul 2 litera (b) au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant al statului membru în cauză atunci când membrii de familie respectivi își au reședința pe teritoriul Tunisiei.(3) Membrii familiei unui lucrător menționați la articolul 2 litera (d) au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant tunisian atunci când membrii de familie respectivi își au reședința pe teritoriul unui stat membru.PARTEA IIIDISPOZIȚII DIVERSEArticolul 5Cooperare(1) Statele membre și Tunisia își transmit reciproc orice informații referitoare la modificările care survin în legislația acestora și care ar putea afecta punerea în aplicare a prezentei decizii.(2) În sensul prezentei decizii, autoritățile și instituțiile din statele membre și din Tunisia își oferă reciproc bunele oficii și acționează ca și cum ar fi vorba despre punerea în aplicare a propriei legislații. Asistența administrativă acordată de autoritățile și instituțiile menționate este, în principiu, gratuită. Cu toate acestea, autoritățile competente din statele membre și din Tunisia pot conveni asupra rambursării anumitor cheltuieli.(3) În sensul prezentei decizii, autoritățile și instituțiile din statele membre și din Tunisia pot comunica direct între ele, precum și cu persoanele în cauză sau cu mandatarii acestora.(4) Instituțiilor și persoanelor aflate sub incidența prezentei decizii le revine obligația de a se informa reciproc și de a coopera în scopul de a asigura punerea în aplicare corectă a prezentei decizii.(5) Persoanele respective trebuie să informeze, în cel mai scurt termen, instituțiile din statul membru competent sau din Tunisia, în cazul în care aceasta din urmă este statul competent, precum și pe cele ale statului membru de reședință sau ale Tunisiei, în cazul în care aceasta din urmă este statul de reședință, cu privire la orice modificare a situației lor personale sau familiale care afectează dreptul la prestații în temeiul prezentei decizii.(6) Nerespectarea obligației de informare prevăzută la alineatul (5) poate atrage după sine aplicarea unor măsuri proporționale în conformitate cu dreptul intern. Cu toate acestea, măsurile respective trebuie să fie echivalente cu cele aplicabile în situații similare în temeiul dreptului intern și, în practică, să nu facă imposibilă sau deosebit de dificilă exercitarea drepturilor conferite solicitanților de prezenta decizie.(7) Statele membre și Tunisia pot introduce dispoziții de drept intern prin care să se stabilească condițiile de verificare a dreptului la prestații pentru a ține seama de faptul că beneficiarii au locul de ședere sau de reședință în afara teritoriului statului unde se află instituția debitoare. Aceste dispoziții vor fi proporționale, nu vor face obiectul niciunei discriminări pe bază de naționalitate și vor respecta principiile prezentei decizii. Consiliul de asociere este informat cu privire la aceste dispoziții.Articolul 6Verificări administrative și examene medicale(1) Prezentul articol se aplică persoanelor menționate la articolul 2 și care beneficiază de prestații exportabile menționate la articolul 1 alineatul (1) litera (i), precum și instituțiilor care sunt responsabile de punerea în aplicare a prezentei decizii.(2) În cazul în care un beneficiar sau un solicitant de prestații sau un membru al familiei acestuia efectuează un sejur sau își are reședința pe teritoriul unui stat membru, iar instituția debitoare se află în Tunisia, sau în cazul în care un beneficiar sau un solicitant de prestații sau un membru al familiei acestuia efectuează un sejur sau își are reședința în Tunisia, iar instituția debitoare se află într-un stat membru, examenul medical se efectuează, la cererea acelei instituții, de către instituția din locul de ședere sau de reședință al beneficiarului, în conformitate cu procedurile prevăzute de legislația aplicată de instituția respectivă.Instituția debitoare informează instituția din locul de ședere sau de reședință cu privire la orice cerințe speciale, după caz, care trebuie respectate și cu privire la punctele care trebuie acoperite în cadrul controlului medical.Instituția din locul de ședere sau din locul de reședință transmite un raport instituției debitoare care a solicitat examenul medical.Instituția debitoare își rezervă dreptul de a dispune examinarea beneficiarului de către un medic ales de aceasta, fie pe teritoriul unde beneficiarul sau solicitantul de prestații își are locul de ședere sau de reședință, fie în țara unde se află instituția debitoare. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.(3) În cazul în care un beneficiar sau un solicitant de prestații sau un membru al familiei acestuia își are locul de ședere sau reședința pe teritoriul unui stat membru, iar instituția debitoare se află în Tunisia, sau în cazul în care un beneficiar sau un solicitant de prestații sau un membru al familiei acestuia își are locul de ședere sau reședința în Tunisia, iar instituția debitoare se află într-un stat membru, verificarea administrativă este efectuată, la cererea instituției debitoare, de către instituția din locul de ședere sau de reședință al beneficiarului.Instituția de la locul de ședere sau de la locul de reședință transmite un raport instituției debitoare care a solicitat verificarea administrativă.Instituția debitoare își rezervă dreptul de a dispune examinarea situației beneficiarului de către un profesionist ales de aceasta. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.(4) Unul sau mai multe state membre și Tunisia pot să convină asupra altor dispoziții administrative, sub rezerva informării Consiliului de asociere cu privire la aceasta.(5) Prin derogare de la principiul asistenței administrative reciproce gratuite prevăzut la articolul 5 alineatul (2) din prezenta decizie, suma efectivă a cheltuielilor privind verificările menționate la alineatele (2)-(3) din prezentul articol se rambursează instituției care a fost însărcinată cu acestea, de către instituția debitoare care a solicitat efectuarea lor.Articolul 7Aplicarea articolului 90 din acordArticolul 90 din acord se aplică în cazul în care oricare dintre părți consideră că cealaltă parte nu a respectat obligațiile menționate la articolele 5 și 6.Articolul 8Dispoziții speciale pentru aplicarea legislației TunisieiDacă este necesar, Consiliul de asociere poate stabili, în anexa II, dispoziții speciale pentru aplicarea legislației Tunisiei.Articolul 9Procedurile administrative întemeiate pe acordurile bilaterale existenteProcedurile administrative prevăzute în acordurile bilaterale existente între un stat membru și Tunisia se pot aplica în continuare, cu condiția ca respectivele proceduri să nu afecteze în mod negativ drepturile sau obligațiile persoanelor în cauză, astfel cum se stabilește prin prezenta decizie.Articolul 10Acorduri de completare a procedurilor de punere în aplicare a prezentei deciziiUnul sau mai multe state membre și Tunisia pot încheia acorduri desinate să completeze procedurile administrative de punere în aplicare a prezentei decizii, în special în privința prevenirii și combaterii fraudei și a erorilor.PARTEA IVDISPOZIȚII TRANZITORII ȘI FINALEArticolul 11Dispoziții tranzitorii(1) În temeiul prezentei decizii, nu se dobândește niciun drept aferent perioadei anterioare datei intrării sale în vigoare.(2) Sub rezerva alineatului (1), în conformitate cu prezenta decizie, un drept se dobândește chiar dacă acesta se referă la un eveniment care a survenit înaintea datei intrării în vigoare a acesteia.(3) La cererea persoanei în cauză, orice prestație care nu a fost acordată sau care a fost suspendată, pe motive de cetățenie sau de loc de reședință a persoanei în cauză, se acordă sau se restabilește de la data intrării în vigoare a prezentei decizii, cu condiția ca drepturile pentru care au fost acordate prestațiile anterior să nu fi dat naștere unei plăți forfetare.(4) În cazul în care cererea menționată la alineatul (3) este depusă în termen de doi ani de la data intrării în vigoare a prezentei decizii, drepturile conferite în conformitate cu prezenta decizie produc efecte de la data intrării în vigoare a prezentei decizii, iar dispozițiile legislației oricărui stat membru sau a Tunisiei privind decăderea din drepturi sau prescrierea drepturilor nu pot fi opozabile persoanelor în cauză.(5) În cazul în care cererea menționată la alineatul (3) este depusă după expirarea termenului de doi ani de la data intrării în vigoare a prezentei decizii, drepturile care nu au fost pierdute sau nu sunt prescrise produc efecte de la data la care a fost depusă cererea, sub rezerva oricăror dispoziții mai favorabile din legislația oricărui stat membru sau a Tunisiei.Articolul 12Anexele la prezenta decizie(1) Anexele la prezenta decizie fac parte integrantă din aceasta.(2) La solicitarea Tunisiei, anexele pot fi modificate printr-o decizie a Consiliului de asociere.Articolul 13Intrare în vigoarePrezenta decizie intră în vigoare în prima zi a lunii următoare datei publicării în Jurnalul Oficial al Uniunii Europene.Adoptată la …, …Pentru Consiliul de asocierePreședintele[1] JO L 97, 30.3.1998, p. 2.[2] JO L 124, 20.5.2003, p. 1.[3] JO L 166, 30.4.2004, p. 1.[4] JO L 284, 30.10.2009, p. 1.--------------------------------------------------ANEXA ILISTA PRESTAȚIILOR SPECIALE NECONTRIBUTIVE ÎN BANI DIN TUNISIA…--------------------------------------------------ANEXA IIDISPOZIȚII SPECIALE PENTRU APLICAREA LEGISLAȚIEI TUNISIEI…--------------------------------------------------


title: Proiect de Decizie nr. …/… a Comitetului mixt al SEE din de modificare a Protocolului 31 la Acordul SEE privind cooperarea în domenii specifice în afara celor patru libertăţi

text:
     RO

RO        RO
 ---pagebreak---             COMISIA COMUNITĂŢILOR EUROPENE

                                                Bruxelles, 21.4.2009
                                                SEC(2009) 504 final

                                   Proiect de

           DECIZIE NR. …/… A COMITETULUI MIXT AL SEE

                                      din

               de modificare a Protocolului 31 la Acordul SEE
     privind cooperarea în domenii specifice în afara celor patru libertăți

RO                                                                            RO
 ---pagebreak---                                   EXPUNERE DE MOTIVE

     1.   Protocolul 31 la Acordul SEE cuprinde dispoziții specifice privind cooperarea în
          afara celor patru libertăți între Comunitate și statele AELS care fac parte din SEE.

     2.   Propunerea de decizie a Comitetului mixt al SEE anexată la prezentul document
          urmărește modificarea Protocolului 31 în vederea extinderii cooperării în domeniul
          educației, formării profesionale și tineretului. Aceasta oferă un cadru pentru
          cooperare și stabilește modalitățile participării depline, începând cu 1 ianuarie 2009,
          a statelor AELS care fac parte din SEE la programele și acțiunile Comunității în
          acest domeniu prin integrarea:

     -    32008 D 1298: Decizia nr. 1298/2008/CE a Parlamentului European și a Consiliului
          din 16 decembrie 2008 de stabilire a programului de acțiune Erasmus Mundus 2009-
          2013 pentru ameliorarea calității învățământului superior și promovarea înțelegerii
          interculturale prin cooperare cu țări terțe (JO L 340, 19.12.2008, p. 83).

     3.   Articolul 1 alineatul (3) din Regulamentul (CE) nr. 2894/94 al Consiliului privind
          normele de punere în aplicare a Acordului SEE prevede adoptarea de către Consiliu a
          poziției Comunității cu privire la astfel de decizii, pe baza unei propuneri a Comisiei.

     4.   Proiectul de decizie a Comitetului mixt al SEE este înaintat spre aprobare
          Consiliului, după care Comisia va prezenta, în cel mai scurt timp, Comitetului mixt
          al SEE poziția Comunității.

RO                                              2                                                    RO
 ---pagebreak---                                                    Proiect de

                         DECIZIE NR. …/… A COMITETULUI MIXT AL SEE

                                                      din

                             de modificare a Protocolului 31 la Acordul SEE
                   privind cooperarea în domenii specifice în afara celor patru libertăți

     COMITETUL MIXT AL SEE,

     având în vedere Acordul privind Spațiul Economic European, astfel cum a fost modificat prin
     Protocolul de adaptare a Acordului privind Spațiul Economic European, denumit în
     continuare „acordul”, în special articolele 86 și 98,

     întrucât:

     (1)    Protocolul 31 la acord a fost modificat prin Decizia nr. …/… a Comitetului mixt al
            SEE din …1.

     (2)    Este necesară extinderea cooperării dintre părțile contractante la acord pentru a include
            în acord Decizia nr. 1298/2008/CE a Parlamentului European și a Consiliului din 16
            decembrie 2008 de stabilire a programului de acțiune Erasmus Mundus 2009-2013
            pentru ameliorarea calității învățământului superior și promovarea înțelegerii
            interculturale prin cooperare cu țări terțe2.

     (3)    Protocolul 31 la acord ar trebui, prin urmare, modificat pentru ca extinderea cooperării
            să devină posibilă începând cu 1 ianuarie 2009,

     DECIDE:

                                                  Articolul 1

     Articolul 4 din Protocolul 31 la acord se modifică după cum urmează:

     1.          După alineatul (2l) se inserează următorul alineat:

                 „(2m)       Începând cu 1 ianuarie 2009, statele AELS participă la acțiunile 1 și 3
                      ale următorului program:

     1
             JO L …
     2
             JO L 340, 19.12.2008, p. 83.

RO                                                     3                                                RO
 ---pagebreak---                      -      32008 D 1298: Decizia nr. 1298/2008/CE a Parlamentului European și a
                            Consiliului din 16 decembrie 2008 de stabilire a programului de acțiune
                            Erasmus Mundus 2009-2013 pentru ameliorarea calității învățământului
                            superior și promovarea înțelegerii interculturale prin cooperare cu țări
                            terțe (JO L 340, 19.12.2008, p. 83).”

     2.       Textul de la alineatul (3) se înlocuiește cu următorul text:

              „Statele AELS contribuie financiar, în conformitate cu articolul 82 alineatul (1) litera
              (a) din acord, la programele și acțiunile menționate la alineatele (1), (2), (2a), (2b),
              (2c), (2d), (2e), (2f), (2g), (2h), (2i), (2j), (2k), (2l) și (2m).”

                                                      Articolul 2

     Prezenta decizie intră în vigoare în ziua următoare ultimei notificări către Comitetul mixt al
     SEE, prevăzute la articolul 103 alineatul (1) din acord∗.

     Se aplică de la 1 ianuarie 2009.

                                                      Articolul 3

     Prezenta decizie se publică în secțiunea SEE și în suplimentul SEE ale Jurnalului Oficial al
     Uniunii Europene.

     Adoptat la Bruxelles,

                                                         Pentru Comitetul mixt al SEE
                                                         Președintele

                                                         Secretarii
                                                         Comitetului mixt al SEE

     ∗
            [Nu au fost semnalate obligații constituționale.] [Au fost semnalate obligații constituționale.]

RO                                                          4                                                  RO


Proiect de Decizia Comitetului mixt al SEE de modificare a Protocolului 31 la Acordul SEE privind cooperarea în domenii specifice în afara celor patru libertăţi Proiect de poziţie comună a Comunităţii - (prezentat de Comisie)


Anunţ juridic important

|

52008SC0408

Proiect decizie a Comitetului mixt al SEE de modificare a Protocolului 30 la acordul SEE, privind dispoziţii speciale referitoare la organizarea cooperării în domeniul statisticii Proiect de poziţie comună a Comunităţii  /* /2008/0408 final */

	[pic] | COMISIA COMUNITĂŢILOR EUROPENE |Bruxelles, 3.4.2008SEC(2008) 408 finalProiectDECIZIE A COMITETULUI MIXT AL SEEde modificare a Protocolului 30 la Acordul SEE, privind dispoziții speciale referitoare la organizarea cooperării în domeniul statisticiiProiect de poziţie comună a Comunităţii - (prezentat de Comisie)EXPUNERE DE MOTIVE1. Protocolul 30 la Acordul SEE cuprinde dispoziții speciale privind cooperarea în domeniul statisticii dintre Comunitate și statele AELS care fac parte din SEE.2. Propunerea de decizie a Comitetului mixt al SEE anexată la prezentul document urmărește modificarea Protocolului 30 în vederea extinderii cooperării în domeniul statisticii. Aceasta oferă un cadru pentru cooperare și stabilește modalitățile participării depline, fără drept de vot, începând cu 1.1.2008, a statelor AELS care fac parte din SEE la programele și acțiunile Comunității în acest domeniu, încorporând:32007 D 1578 : Decizia nr. 1578/2007/CE a Parlamentului European și a Consiliului din 11 decembrie 2007 privind programul statistic comunitar pentru perioada 2008-2012 (JO L 344, 28.12.2007, p. 15).3. Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului SEE prevede adoptarea de către Consiliu a poziției Comunității cu privire la astfel de decizii, pe baza unei propuneri a Comisiei.4. Propunerea de decizie a Comitetului mixt al SEE este prezentată spre aprobare Consiliului. Comisia își exprimă speranța de a putea prezenta poziția Comunității în cel mai scurt termen Comitetului mixt al SEE.ProiectDECIZIE A COMITETULUI MIXT AL SEE nr. […]din […]de modificare a Protocolului 30 la Acordul SEE, privind dispoziții speciale referitoare la organizarea cooperării în domeniul statisticiiCOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,întrucât:(1) Protocolul 30 la acord a fost modificat prin Decizia nr. …/… a Comitetului mixt al SEE din …[1].(2) Programul statistic 1998-2002 nu mai este aplicabil și ar trebui, prin urmare, eliminat din acord.(3) Ar trebui simplificată structura Protocolului 30.(4) Această simplificare structurală nu influențează dispozițiile privind cooperarea statistică în cadrul SEE pentru perioada 2003-2007, astfel cum au fost incluse în Protocolul 30 prin Deciziile nr. 163/2003[2] și nr. 90/2004[3] ale Comitetului mixt al SEE.(5) Programul statistic al SEE pentru perioada 2008-2012 trebuie să se bazeze pe Decizia nr. 1578/2007/CE a Parlamentului European și a Consiliului din 11 decembrie 2007 privind programul statistic comunitar pentru perioada 2008-2012[4] și să includă elementele programului necesare descrierii și monitorizării tuturor aspectelor economice, sociale și de mediu relevante ale Spațiului Economic European.(6) Protocolul 30 la acord ar trebui, prin urmare, modificat pentru a face posibilă extinderea cooperării începând cu 1 ianuarie 2008,DECIDE:Articolul 1Protocolul 30 la acord se modifică în conformitate cu anexa la prezenta decizie.Articolul 2Lista comitetelor agreate de părțile contractante la acord și incluse în procesul-verbal convenit pentru Protocolul 30 la negocierile de încheiere a unui acord privind Spațiul Economic European între Comunitatea Economică Europeană, Comunitatea Europeană a Cărbunelui și Oțelului și statele membre ale acestora și statele AELS, nu aduce atingere participării statelor AELS la orice alte comitete sau organisme ale CE în conformitate cu articolul 1 alineatul (2) din Protocolul 30, astfel cum a fost modificat prin prezenta decizie.Articolul 3Prezenta decizie intră în vigoare în ziua următoare datei ultimei notificări adresate Comitetului mixt al SEE, prevăzute la articolul 103 alineatul (1) din Acord[5].Prezenta decizie se aplică de la 1 ianuarie 2008.Articolul 4Prezenta decizie se publică în Secțiunea SEE și în Suplimentul SEE ale Jurnalului Oficial al Uniunii Europene .Adoptată la Bruxelles, […].Pentru Comitetul mixt al SEEPreședintele […]Secretarii Comitetului mixt al SEE […]  ANEXĂla Decizia nr. […] a Comitetului mixt al SEETextul Protocolului 30 la acord se înlocuiește cu următorul text:„Articolul 1Dispoziții generale(1) Conferința reprezentanților organizațiilor statistice naționale ale părților contractante, ai Biroului Statistic al Comunităților Europene (Eurostat) și ai Biroului Statistic al AELS orientează cooperarea statistică și elaborează programe și proceduri de cooperare statistică strâns coordonate cu cele ale Comunității și monitorizează punerea în aplicare a acestora. Această conferință și Comitetul pentru programul statistic (CPS) își organizează sarcinile în sensul prezentului protocol în cadrul ședințelor comune cum ar fi conferința CPS/SEE, în temeiul regulamentului de procedură specific stabilit de această conferință.(2) De la începutul cooperării la programele și acțiunile menționate în acest protocol, statele AELS participă pe deplin, fără drept de vot, la comitetele și la grupurile de lucru ale CE și alte organisme care asistă Comisia Comunităților Europene în gestionarea sau realizarea acestor programe și acțiuni.(3) Informațiile statistice provenite din statele AELS sunt transmise la Eurostat pentru stocare, prelucrare și diseminarea. În acest scop, Biroul Statistic al AELS lucrează în strânsă colaborare cu statele AELS și cu Eurostat pentru a asigura transmiterea corectă a datelor provenite din statele AELS și difuzarea acestora către diverse grupuri de utilizatori prin canalele de difuzare obișnuite, ca parte a statisticii SEE.(4) Statele AELS rambursează costurile suplimentare suportate de Eurostat pentru stocarea, prelucrarea și diseminarea datelor provenind din aceste țări.(5) Statele AELS contribuie financiar la cheltuielile generale ale Comunității provenind din participarea acestora la programele și acțiunile menționate în prezentul protocol, altele decât cele aferente stocării, diseminării sau prelucrării datelor în conformitate cu articolul 82 alineatul (1) litera (b) din acord.(6) Prelucrarea statisticilor provenind de la statele AELS este reglementată de Regulamentul (CE) nr. 322/97 al Consiliului din 17 februarie 1997 privind statisticile comunitare (JO L 52, 22.2.1997, p. 1).(7) Un raport anual de evaluare a gradului de realizare a obiectivelor, priorităților și acțiunilor planificate în cadrul prezentului protocol va fi elaborat în comun de Biroul Statistic al AELS și Eurostat și va fi prezentat la Conferința CPS/SEE menționată la alineatul (1), precum și Comitetului mixt al SEE.Articolul 2Programul statistic 2003-2007(1) Programul statistic comunitar pentru perioada 2003-2007 instituit prin Decizia Parlamentului European și a Consiliului menționată la alineatul (4) constituie cadrul acțiunilor statistice ale SEE care urmează să fie realizate între 1 ianuarie 2003 și 31 decembrie 2007. Toate domeniile și temele statistice principale ale programului statistic comunitar 2003-2007 sunt considerate relevante pentru cooperarea statistică în cadrul SEE și sunt deschise participării depline a statelor AELS.(2) De la 1 ianuarie 2003, Biroul Statistic al SEE, în consultare cu șefii grupului de lucru al institutelor naționale de statistică din AELS, elaborează în fiecare an un program statistic specific al SEE. Programul statistic anual al SEE se bazează pe un subprogram al programului de lucru anual stabilit de Comisie în conformitate cu Decizia Parlamentului European și a Consiliului menționată la alineatul (4) și este elaborat în paralel cu acesta.(3) De la 1 ianuarie 2003, în conformitate cu articolul 82 alineatul (1) litera (a) din acord și cu regulamentele financiare aferente, statele AELS au o contribuție financiară de 75 la sută din suma prevăzută la liniile bugetare B5-600A și B5-600B sau la articolul următor (Politica de informare statistică) din bugetul Comunității.(4) Următoarele acte comunitare fac obiectul prezentului articol:- 32002 D 2367 : Decizia nr. 2367/2002/CE a Parlamentului European și a Consiliului din 16 decembrie 2003 privind programul statistic comunitar 2003-2007 (JO L 358, 31.12.2002, p. 1), astfel cum a fost modificată prin:- 32004 D 0787 : Decizia nr. 787/2004/CE a Parlamentului European și a Consiliului din 21 aprilie 2004 (JO L 138, 30.4.2004, p. 12).Articolul 3Programul statistic 2008-2012(1) Programul statistic comunitar pentru perioada 2008-2012 instituit prin Decizia Parlamentului European și a Consiliului menționată la alineatul (4) constituie cadrul acțiunilor statistice ale SEE care urmează să fie realizate între 1 ianuarie 2008 și 31 decembrie 2012. Toate domeniile și temele statistice principale ale programului statistic comunitar 2008-2012 sunt considerate relevante pentru cooperarea statistică SEE și sunt deschise participării depline a statelor AELS.(2) De la 1 ianuarie 2008, Biroul Statistic al AELS și Eurostat elaborează în comun, în fiecare an, un program statistic specific al AELS. Programul statistic anual al SEE se bazează pe un subprogram al programului de lucru anual stabilit de Comisie în conformitate cu Decizia Parlamentului European și a Consiliului menționată la alineatul (4) și elaborat în paralel cu acesta. Programul statistic anual al SEE este aprobat de părțile contractante în conformitate cu propriile lor proceduri interne.(3) De la 1 ianuarie 2008, în conformitate cu articolul 82 alineatul (1) litera (a) din acord și cu regulamentele financiare aferente, statele AELS au o contribuție financiară de 75 la sută din suma prevăzută la liniile bugetare 29 02 03 și 29 01 04 01 (Politica de informare statistică) din bugetul Comunității.(4) Următorul act comunitar face obiectul prezentului articol:- 32007 D 1578 : Decizia nr. 1578/2007/CE a Parlamentului European și a Consiliului din 11 decembrie 2007 privind programul statistic comunitar pentru perioada 2008-2012 (JO L 344, 28.12.2007, p. 15).”[1] JO L …[2] JO L 41, 12.2.2004, p. 64.[3] JO L 349, 25.11.2004, p. 52.[4] JO L 344, 28.12.2007, p. 15.[5] [ Nu sunt indicate cerinţe constituţionale.] [ Sunt indicate cerinţe constituţionale.]